Kinniget 'vo ar staj gant Tony Foricheur, komedian a-vicher. Savet en deus an Teatr Piba gant ar vreudeur Cloarec e 2009. Krouet 'zo bet div abadenn ganto dibaoe, "An Diri Dir" diwar oberenn Youenn Gwernig hag "Eden Bouyabes", ur pezh-c'hoari kabared priziet gant France 3 ar bloaz-mañ. C'hoariet 'n eus gant Strolladoù all ivez : Ar Vro Bagan ("Avanturio ar sitoien Yann Konan", "Reuz 'n Roll"), La Obra ("Venceremos"), Bitrak-L'Artscène ("Tartari"), Pik Achu ("Ar Brezhoneg o C'hoarzhin"). Labourat a ra war al leurenniñ gant ar strolladoù C'hoari Las (Kawan), "Les Warmaeziens" (Plogoneg). Eilmouezhiañ a ra tresadennoù bev ha filmoù e brezhoneg abaoe dek vloaz gant ar gevredigezh "Dizale". C'hoari a ra dirak ar c'hamera ivez ("Leurenn BZH", "Sagga Brittia", "Tempête", "Berlin, Vichy, Bretagne", "Wilde Wellen").